
	VI КОНКУРС „ПРИКАЗНИ ИСТОРИИ С БНР БУРГАС“	


	Уважаеми директори и преподаватели,
	
	Шеста поредна година продължава проекта „Приказни истории с БНР Бургас“.
През 2020 година, Приказните истории на БНР Бургас получиха престижната, годишна награда на БНР - „Сирак Скитник“.
	Целта ни е да стимулираме четенето и интереса на децата към книгите, като ги провокираме сами да измислят историите, които искат да откриват между кориците. 
	Превръщаме ги в творци и писатели, съавтори в истинска книга, която могат да прочетат заедно със съучениците, приятелите и семейството си. 
	Издадохме пет сборника с прекрасни истории, родени от чистото детско въображение. Книгите намират място в училищните библиотеки, читалища и литературни клубове.
	За да достигнем до повече деца, с колегите от радиото записахме аудио вариант на последните два сборника с „Приказни истории“ и всеки може да ги чуе в сайта на БНР Бургас, или в нашия канал в You Tube.  
	Проектът ни се разраства с всяка година и в него вече участват деца от цялата страна.
	С това писмо, разчитаме на вашето съдействие да популяризирате нашия проект сред децата и ги стимулирате да участват в шестото издание на конкурса. Каним ви да станете част от Шестото издание на „Приказни истории с БНР Бургас“. Всички деца, участвали в конкурса, получават грамоти за участие. Децата с най-интересните истории, впечатлили журито, стават автори в Шестия сборник с приказни истории. Всяко училище получава екземпляр от книгата, както и класът, от който има участници включени в книгата.

VI КОНКУРС "ПРИКАЗНИ ИСТОРИИ С БНР БУРГАС"
РЕГЛАМЕНТ
	В конкурса „ПРИКАЗНИ ИСТОРИИ С БНР БУРГАС“ могат да участват деца на възраст от 5 до 18 г.
	Участието може да бъде индивидуално или групово. 
	Всеки участник, или авторски колектив може да участва с една история или сборник с истории, с приложени рисунки към тях. 
	Всяка творба трябва да съдържа информация за автора или авторите, възраст, учител, училище, телефон и e-mail за връзка;
[bookmark: _GoBack]	Начало на конкурса: 16.09.2021 г.
	Краен срок за подаване на творбите: 24.05.2022 г. 
	Готовите творби се изпращат в електронен формат на e-mail: mariana.racheva@bnr.bg. и пожелание, на адрес: Бургас, ул. “Филип Кутев” 2, за конкурса "Приказни истории с БНР Бургас". 
	Жури преглежда и избира най-интересните истории, които ще бъдат включени в Шестото издание на книгата „Приказни истории с БНР Бургас“. 
	Готовият сборник излиза от печат в началото на месец септември. На 15 септември, заедно с аудио-книгата, ще тръгне отново към библиотеки в училищата, читалища, детски отдели на библиотеките, в търсене на новите си читатели. Историите на децата публикуваме в сайта и Фейсбук страницата на БНР Бургас.
	Аудио вариант на книгата, с гласовете на колеги от радиото, отново ще публикуваме в сайта и в канала ни в YouTube. Така всяка година обогатяваме детския фонд на библиотеките с нови, интересни, детски книжки, създадени от деца за деца.
	Пожелаваме здраве, вдъхновение и щастливи усмивки на всички млади писатели и техните преподаватели! 
	За въпроси и информация относно конкурса: Мариана Рачева – експерт реклама БНР Бургас, тел.: 0882 709 230, 056/ 894 006, e-mail: mariana.racheva@bnr.bg

Бургас 92,5 MHz, Царево 91,7 MHz, Малко Търново 98,9 MHz, Елхово 106 MHz, Ямбол и Сливен 91,9 MHz.

